ગુજરાતમાં પાટીદાર અનામત આંદોલનના નેતા હાર્દિક પટેલ ૨૫ ઓગસ્ટના રોજથી આમરણાંત ઉપવાસ પર બેસવાના છે. જો કે તે પૂર્વે તેમની સામે અનેક મુશ્કેલીઓ સામે આવી રહી છે. જેના પગલે હાર્દિક પટેલે તેમના નિવાસ સ્થાને જ આંદોલન કરવાની તૈયારીઓ શરૂ કરી દીધી છે. તેમજ આ આંદોલનમાં મોટી સંખ્યામાં યુવાનોને જોડાવવા માટે આહવાન પણ કર્યું છે. તેમજ હાર્દિક પટેલે યુવા પાટીદારોને અનામત આંદોલન પાછળનો મૂળ ઉદ્દેશ પણ સમજાવ્યો છે.